Eesti doktorikool

Võrgustu. Reflekteeri. Tee ära.
2026-11-02 11:00 - 12:00, 2026-10-05 11:00 - 12:00, 2026-09-07 11:00 - 12:00, 2026-08-03 11:00 - 12:00, 2026-07-06 11:00 - 12:00, 2026-06-01 11:00 - 12:00 (Europe/Tallinn)
📍 Veebis (Zoom). Zoomi link saadetakse pärast registreerimist.

Kogukond doktorantuuri eesmärkide toetamiseks – igakuine kohtumine.

Kohtumine toimub iga kuu esimesel esmaspäeval kell 11.00–12.00, alates 2. märtsist kuni detsembrini, kokku 10 kohtumist. Kohtumistele on oodatud kõikide valdkondade doktorandid.

Doktorantuuri elu võib olla isoleeriv ja intensiivne. Igapäevane laveerimine erinevate kohustuste vahel võib kergesti varjutada fookuse ja eesmärgid, vahel aga on vaja edasi liikumiseks lihtsalt emotsionaalset tuge. Sageli piisab juba sellest, et saad oma mõtteid kõva häälega jagada kellegagi, kes sind mõistab ja aitab uue vaatenurga ning küsimuste kaudu edasi liikuda.

Igakuine refleksioonigrupp pakub doktorantidele toetavat ja usalduslikku keskkonda, kus hoida fookust, jagada nippe, leida motivatsiooni ja seada järgmisi samme. Lisaks loob grupp kogukonnatunnet, ühendades doktorante erinevatest ülikoolidest. Programm toetab doktorante nende akadeemilisel teekonnal selguse, järjepidevuse ja koostegutsemise kaudu.

Osalejad võivad liituda regulaarselt või vastavalt vajadusele. Kohtumised on inglise keeles.

Läbiviijad
Protsessi juhivad akadeemilise maailmaga tuttavad sertifitseeritud coachid.

Mariann Nagatsu, MSc psühholoogias, sertifitseeritud lahenduskeskne organisatsioonicoach, EMCC Senior Practitioner. Coach juhtidele ja teadlastele, mh juhendajatele, doktorantidele ja uurimisrühmadele. Coaching for Scientists (https://www.coachingforscientists.com) kaasasutaja.

Dr Manuela Tischler, sertifitseeritud lahenduskeskne organisatsioonicoach, EMCC Senior Practitioner. Noorteadlaste uurimisrühma juht, Munich University of Applied Sciences. Coach teadlastele, mh doktorantidele, järeldoktoritele, juhendajatele ja professoritele. Coaching for Scientists (https://www.coachingforscientists.com) kaasasutaja.

Registreerimine SIIN. Registreerimise tähtaeg on 20. veebruar 2026.

Programmiga võib liituda ka jooksvalt aasta jooksul. Kirjuta: mariann@coachingforscientists.com.

Eesti doktorikooli sotsiaalteaduste haru.

Teadmussiirde doktorantuuri foorum
2026-10-15 09:30 - 16:30
“Mõtteviisilt teadlane. Elukutselt lahenduste leidja.”

15. oktoober 2026, 9:30-16:30📍 Ülemiste City | Öpiku konverentsikeskus (Valukoja 8, Tallinn) Osalemine on tasuta. Foorum toimub eesti keeles.

Kui Sinu organisatsioonis leidub küsimusi, millele ei ole lihtsaid vastuseid, otsid nutikamaid viise arenduseks ja innovatsiooniks või mõtled, kas ja kuidas võiks alustav teadlane olla osa Sinu meeskonnast, siis see foorum on mõeldud just Sulle.Teadmussiirde doktorantuuri foorum toob kokku ettevõtted, avaliku sektori asutused, erialaliidud ja ülikoolid, et rääkida avatult ja eluliselt:

➤ Kuidas loob doktorant väärtust väljaspool ülikooli?➤ Milline on teadmussiirde-doktorandi igapäevatöö?➤ Miks aitab just selline koostöövorm lahendada keerulisi probleeme, millele kiireid vastuseid ei ole?

Foorumil ei räägita ainult ideest, vaid toimivast koostöömudelist, senistest kogemustest ja järgmistest sammudest. Sõna saavad eelkõige ettevõtete ja asutuste esindajad ning teadmussiirde-doktorandid, kes töötavad iga päev teaduse ja praktika kokkupuutealal.

Foorumi haripunkt on tempokas ideevahetus „Probleem otsib teadlast“, kus ei otsita õigeid vastuseid, vaid keskendutakse õigete küsimuste esitamisele, mille tulemusena võib sündida viljakas koostöö ülikooli ja ettevõtte vahel.

PROGRAMM
10:00–10:30Kogunemine, hommikukohv10:30–10:50Avamine10:50–11:20Avakõne “Teaduslik mõtteviis kui konkurentsieelis”11:30–12:30ParalleelsessioonidA. Mida võidab ettevõte, kui alustav teadlane on osa selle meeskonnast?B. Kas doktorantuur saab olla osa Sinu tööst ja karjäärist?C. Kuidas teadmussiirdedoktorantuur tegelikult algab?12:30–13:30Lõuna ja võrgustumine13:30–14:15Kiirettekanded doktorantuurist kui mõjuga tööst “Viis lugu elust enesest”14:15–14:45Kohvipaus14:45–15:45Koostööideede vahetamise sessioon „Probleem otsib teadlast“15:45–16:15Kokkuvõtlik mõttevahetus16:15–17:00Maitsvad suupisted, head mõtted ja uute partnerlussuhete sõlmimine

Tule kuulama, küsima, mõtteid vahetama ja ideid katsetama!Registreerimine toimub SIIN.

Registreerimise tähtajaks on 1. oktoober 2026.

Küsimuste korral palume pöörduda Hele-Riin Urmeti, hele-riin.urmet@ut.ee, poole.

Foorumit korraldab Eesti doktorikool koostöös Eesti Teadusagentuuriga.

Coachingu ja meelerahu tööriistad doktoriõppe ja teadustöö toetamise kontekstis
2026-10-08 00:00 - 2026-10-10 23:59
📍Männiku Metsatalu

Koolitus toimub eesti keeles.

Koolituse maht on 1 EAP.

Koolituse eesmärk on arendada doktorantide ja nende juhendajate võimekust rakendada coachingu ning teadveloleku- ja meditatsioonipraktikaid doktoriõppe ja teadustöö protsessi toetamisel, tugevdades eneseteadlikkust, motivatsiooni ja toimetulekut akadeemiliste väljakutsetega.

Koolituse formaat:Kolmepäevane süvendatud õppevormis koolitus ühendab praktilised harjutused ja reflekteeriva õppe, toetades õpitu integreerimist individuaalse ja grupikogemuse kaudu.

Koolituse teemad

Enese teadvustamine ja -võimestamine coachiva lähenemise kaudu — rühma- ja paaritöö meetodite abil doktoriõppe protsessis esinevate takerdumiste lahtimõtestamine ning juhendatavate sisemise motivatsiooni ja enesejuhtimisoskuste toetamine.

Tunnustav avastamine (Appreciative Inquiry) doktori- ja teadustöö toetamise kontekstis — toimivate töövõtete kaardistamine ja tugevdamine, et leida ressursse ja lähenemisviise, mis toetavad nii juhendajat kui juhendatavat keerulistes uurimistöö etappides.

Teadlikkust toetavad praktikad — teadveloleku harjutused enesejuhtimise tööriistadena, mis aitavad märgata ja reguleerida kognitiivseid ja emotsionaalseid protsesse nõudlikus akadeemilises töökeskkonnas.

Heasoovlikkust toetavad praktikad — heasoovlikkuse kasvatamine suhetes kolleegidega, toetades emotsionaalset vastupidavust ja koostööpõhist akadeemilist töökeskkonda.

Koolituse läbiviijad
Kaupo Saue – International Supervision and Coaching Institute õppejõud, Creates OÜ superviisor ja coach

Taivo Org – teadlikkuse- ja meditatsioonipraktikate juhendaja

Oodatud on Eesti doktorikooli arsti- ja terviseteadusete, veterinaaria haru doktorandid ja juhendajad järgmiste ülikoolide ja doktoriõppe kavade juurest:

Tallinna Tehnikaülikool – Loodusteadused: biomeditsiin ja tervisetehnoloogia

Tartu Ülikool – Meditsiin ja sport

Tallinna Ülikool – Tervisekäitumine ja heaolu, Sotsiaaltöö

Eesti Maaülikool – Veterinaarmeditsiin ja toiduteadus

Registreeru SIIN. Registreerimise tähtaeg on 30. aprill 2026 või kui kohad on täis. Osalejate piirarv on 16.

Küsimuste korral palume pöörduda Viia Roosaare (viia.roosaar@taltech.ee) või Ivo Fridolin (ivo.fridolin@taltech.ee) poole.

Eesti doktorikooli arsti- ja terviseteadused, veterinaaria haru.

Balti Elektroonika Konverents 2026 (BEC2026)
2026-10-05 00:00 - 2026-10-08 23:59
📍Nordic Hotel Forum

Konverents toimub inglise keeles.

Konverentsile on oodatud doktorandid, juhendajad ja teaduseksperdid.

BEC2026 tähistab oma 20. toimumiskorda ning on juhtiv elektroonika ja sardsüsteemide konverents Balti- ja Põhjamaades. Üritus toob kokku teadlased, tööstuse esindajad ja doktorandid, et jagada uusimaid teadustulemusi ja tehnoloogiaid, mis kujundavad tuleviku süvatehnoloogiat. Lisaks on kavas sektsioonid „DeepTech Commercialization“, mis keskenduvad koostöövõimalustele doktorantide ja startup-ettevõtete vahel.

BEC2026 on rahvusvaheline teaduskonverents, kus ettekanded ja posterid hõlmavad teemasid alates kommunikatsiooni- ja biomeditsiinisüsteemidest kuni küberfüüsikaliste, turvalisuse ja energiatehnoloogiateni. Konverents pakub doktorantidele võimalust tutvuda tipptasemel teadustööga, esitleda oma tulemusi ning luua kontakte nii akadeemia kui ka tööstuse ekspertidega.

Registreeri ennast SIIN. Registreerimise tähtaeg 18. september, 2026.

Rohkem informatsiooni www.taltech.ee/bec.

Küsimuste korral palume kirjutada aadressil, bec@taltech.ee.

Üritust korraldab Tallinna Tehnikaülikool, Thomas Johann Seebecki elektroonikainstituut.

Eesti doktorikooli matemaatika, arvutiteaduse ja informaatika haru.

Minikonverents 10 aastat sotsiaalteaduste valdkonda „Optimeerides doktorantuuri: kiiremini kraadini, rohkem tulemusi, rohkem mõju?“
2026-09-04 13:00 - 16:00
📍Tartu Ülikooli raamatukogu konverentsisaal (W. Struve 1, Tartu)Üritus toimub eesti keeles.

Üldinfo

Nooremteaduri staatuses doktorandid on nüüdseks neli aastat olnud peamine viis, kuidas Tartu Ülikool endale ja teadlaskonnale järelkasvu ning riigile kõrgel tasemel spetsialiste koolitab. See on muutnud meie doktorantuuri ka rahvusvaheliselt atraktiivsemaks. Samas ei ole veel terviklikult hinnatud, kuidas uus süsteem on tööle hakanud ning milliseid õppetunde peaksime tulevikus teisiti tegutsemiseks kaasa võtma.

Minikonverentsil arutletakse, kas ja milliseid muudatusi on reform toonud sellesse, kes doktorantuuris õpib. Kas see on mõjutanud tempot ja viise, kuidas kraadi kaitsmiseni jõutakse? Ning mida arvavad sellest nooremteadurid ise? Tule kuula vastuseid neile küsimustele ja aruta koos teiste Eesti ülikoolidega, mida saame tulevikus paremini teha.

Transport

Doktorikooli poolt pakutakse osalejatele transpordivõimalust Tallinnast Tartusse ja tagasi.

Sihtgrupp

Üritusele on oodatud kõikide valdkondade doktorandid, juhendajad ja doktoriõppega seotud inimesed.

Registreerimine

Registreeri ennast minikonverentsile SIIN! Registreerimise tähtaeg on 28. august 2026.

Kontakt

Küsimuste korral palume pöörduda Helena Saare, helena.saare@ut.ee, poole.

Minikonverentsi korraldab Tartu Ülikooli sotsiaalteaduste valdkond.

Seminar reproduktiivmeditsiinis „Eesnäärme kasvajatega seotud juhtgeenide mutatsioonid ja nende tekke protsessid“
2026-09-04 12:15 - 13:45
📍Biomeedikum Ravila 19, 504011 Tartu, TÜ bio- ja siirdemeditsiini instituut – ruumid BM-0140 ja BM-0141 või MS Teamsis

Dr Jüri Reimand tutvustab oma rahvusvahelisel teaduse eesliinil tehtud teadustöö eesnäärmevähi genoomsete muutuste ja mutatsiooniprotsesside uurimisel, tuginedes tuhande täisgenoomi integreeritud analüüsile koos põhjalike kliiniliste andmete ja vastavate multi-oomika andmestikega.

Dr Jüri Reimand on Ontario Vähiuuringute Instituudi (Toronto, Kanada) arvutusbioloogia programmi uurimisrühma juht ning Toronto Ülikooli molekulaargeneetika osakonna kaasprofessor. Lisaintormatsioon ja publikatsioonide nimekiri: https://reimandlab.org

Registreeri SIIN. Registreerimise tähtaeg on 4. september 2026.

Küsimuste korral palume kontakteeruda Prof. Maris Laanega (maris.laan@ut.ee), TÜ bio- ja siirdemeditsiini instituut.

Eesti doktorikooli arsti- ja tervisteaduste, veterinaaria haru.

Teine Põhjamaade suvekool arvutusliku mikrobioomika valdkonnas
2026-08-26 00:00 - 2026-08-28 23:59
📍Tartu Ülikool, Genoomika instituut

Suvekool toimub inglise keeles.

Rahvusvaheline Suvekool keskendub mikrobiomi teaduse arvutuslikele lähenemisviisidele, sealhulgas funktsionaalsele profileerimisele, longitudinaalsele modelleerimisele, ökoloogilistele mudelitele ja populatsioonimudelitele. Kolme päeva jooksul toimuvad erinevad loengud ning arutelud.

Suvekooli sihtgrupiks on doktorandid ning juhendajad, kelle teadustegevus on seotud mirkobioomi uuringutega. Eeldame, et osalejatel on mikrobioomi andmeanalüüsis baasteadmised. Tegemist on kesktaseme/edasijõudnute koolitusega teadlastele ja õppuritele, kellel on vähemalt mõningane varasem kogemus arvutusliku mikrobioomi uurimise valdkonnas.

Registreeri SIIN. Registreerimise tähtaeg on 15. aprill 2026. Maksimaalne osalejate arv on 30.

Osavõtjad valitakse välja lühikese motivatsiooniavalduse ning abstrakti põhjal. Eesti ülikooli doktorantidele on üritus tasuta.

Esinejad
• Rob Knight (UC San Diego)• Jeroen Raes (KU Leuven)• Jingyuan Fu (University of Groningen)• Harri Lähdesmäki (Aalto University)• Ilze Elbere (Latvian Biomedical Research and Study Centre)• Tom Hitch (Chinese University of Hong Kong)

Küsimuste korral palume pöörduda Elin Orgi (Elin.org@ut.ee) poole või kirjutada microbiome-school@utu.fi.

Eesti doktorikooli loodusteaduste ja põllumajandusteaduste haru

23. Eesti arvuti- ja süsteemiteaduse suvekool
2026-08-18 00:00 - 2026-08-21 23:59
📍 Käsmu Lainela

Üritus toimub inglise keeles.

Oodatud on juhendajad ja doktorandid matemaatika, arvutiteaduse ja informaatika harust.

Maht: 1 EAP

ESSCaSS on iga-aastane rahvus- ja erialadevaheline üritus, mis on mõeldud nii doktorantidele, magistrantidele, järeldoktoritele kui ka õppejõududele. Suvekoolis keskendutakse eelkõige arvuti- ja süsteemiteadusele, tarkvaraarendusele, tehisarule ja bioinformaatikale. Kuulata saab doktorantide ettekandeid, tehakse posterettekandeid ja kavas on meelelahutusprogramm.

Õpiväljundid
Doktorant arendab oskust siduda tehniline sügavus (testimine, turve, AI rakendused) strateegilise vaatega (eetika, juhtimine, reaalse maailma mõju), et luua ja hinnata keerukaid, usaldusväärseid AI‑põhiseid süsteeme.

Läbiviijad
Andrea Stocco – Autonoomsete sõidukisüsteemide testimine: simuleeritud keskkondadest pärismaailma.Technical University of Munich.

Vaclav (Vashek) Matyas – Protsess, tõestus ja praktika: põhjalik sissevaade Common Criteria küberturvalisuse sertifitseerimisse; Sertifitseeritud turvalisuse tegelikkus: CC ja FIPS ökosüsteemide analüüs sec-certs abil.Professor at Masaryk University.

Michael Felderer – Suured keelemudelid tarkvara-, süsteemi- ja kvanttehnikas.DLR Institute of Software Technology and Full Professor of Computer Science at the University of Cologne.

Anastasija Nikiforova -Tehisaru kasutuselevõtt praktikas: vastutus, koostöö inimesega ja kestlik areng.University of Tartu.

Pan Hui – teema on täpsustamisel.University of Helsinki.

➤ Registreeru SIIN. Viimane registreerumise tähtaeg on 2. august 2026 või kuni kohtade täitumiseni.

Osalejate piirarv on 80. Eesti ülikoolide doktorantidele ja juhendajatele on suvekool tasuta.

➤ Leia rohkem infot suvekooli kohta SIIN.

Küsimuste korral palume kirjutada meiliaadressil esscass@ut.ee.

Eesti doktorikooli matemaatika, arvutiteaduse ja informaatika haru.

Üritust toetavad:Projekt “Ülikoolide koostöö doktoriõppe edendamisel“ (2021-2027.4.04.24-0003), mida kaasrahastab Euroopa Liit;Eesti tehisintellekti tippkeskus (EXAI), mida rahastab Eesti Haridus- ja Teadusministeerium;Programmi „Euroopa Horisont“ projekt CHESS (küberjulgeoleku tippkeskuste sõlmpunkt Eestis ja Lõuna-Moraavias).

Suvekool „Jäised kehad ja Elu“
2026-08-01 00:00 - 2026-08-08 23:59
📍 Tartu, Eesti

Üritus toimub inglise keeles. Oodatud on doktorandid kõikidest harudest.

Suvekooli teemaks on jäised kehad Päikesesüsteemis, nende moodustumine, areng ja roll elu potentsiaalsete keskkondadena. Käsitletakse planeediteadust, astrokeemiat, astrobioloogiat ja kosmosetehnoloogiat.

Formaat: Loengud ja praktilised töötoad, sealhulgas asteroidide vaatlused kohaliku teleskoobiga.

Õpiväljundid: Osalejad omandavad interdistsiplinaarse perspektiivi jäiste kehade uurimiseks ning oskavad hinnata jäämaailmade eluvõimelisust, analüüsida keemilisi protsesse ja mõista kosmosemissioonide rolli.

Suvekooli peakorraldaja on Wolf D. Geppert (Stockholmi Ülikool). Kohalik korraldaja on Heleri Ramler, Kertu Metsoja, Alexandra Lehtmets, Karin Pai (Tartu Ülikool, Tartu Observatoorium)

Kinnitatud loengupidajad: Maria Gritsevich (Helsingi Ülikool); Axel Hagermann (IRF Kiruna); Shane Carberry Mogan (KTH Stockholm); Rohkem infot on leitav kodulehel.

➤ Leia taotluse vorm SIIN. Taotluse esitamise tähtaeg on 31. mai 2026. Taotlused palume saata meiliaadressile wgeppert@fysik.su.se.Registreerimise tähtaeg on 15. juuni 2026.

Taotlus peab sisaldama: (a) lühike CV (maks 2 lk), (b) motivatsioonikiri (ainult Eesti ülikoolide tudengitele), (c) publikatsioonide nimekiri (kui kohaldatav). Valikuotsused tehakse pärast taotluste tähtaega.

Eesti ülikoolide doktorantidele on majutus ning toitlustus tasuta. Transpordikulud katab iga osaleja ise.

Küsimuse korral palume pöörduda:Teemaküsimused: Wolf D. Geppert (wgeppert@fysik.su.se)Üldised küsimused: Heleri Ramler (heleri.ramler@ut.ee)Haldusküsimused: Kertu Metsoja (kertu.metsoja@ut.ee)

Eesti doktorikooli loodusteadused ja põllumajandusteaduse haru.

Refleksiivne temaatiline analüüs: sissejuhatav süvakursus
2026-07-16 09:30 - 2026-07-17 13:30
📍Tallinna Ülikool

Kursus toimub inglise keeles, mõlemal päeval kell 9.30-13.30.

Oodatud on doktorandid ja juhendajad.

Kursus pakub teoreetiliselt põhjendatud, praktikakeskset ja refleksiivset sissejuhatust refleksiivse temaatilise analüüsi läbiviimisesse (Virginia Braun ja Victoria Clarke poolt välja töötatud lähenemine).

FormaatÕppetöö ühendab erinevaid pedagoogilisi lähenemisi ja tegevusi: miniloenguid, klassiarutelusid, väikese grupi ja individuaalseid tegevusi ning koduseid ülesandeid. Kursus eeldab osalejatelt refleksiivselt avatud ja kriitiliselt küsitlevat õpiosalust.

Kahe päeva lõpuks peaks osalejatel olema sügavam arusaam (refleksiivse) temaatilise analüüsi võimalustest ja piirangutest, olulistest uurimiskavandiga seotud kaalutlustest ning hea arusaam sellest, milline näeb refleksiivse temaatilise analüüsi praktiline läbiviimine välja ja mida selline analüüs saab — ning ei saa — pakkuda.

Kõiki teemasid ei käsitleta põhjalikult, kuid kursuse eesmärk on arendada kodeerimise ja teemade loomisega seotud oskusi, teadmisi ja kriitilis-refleksiivset praktikat, mis koos loovad aluse nii teoreetiliselt kui metodoloogiliselt kooskõlaliseks analüüsiks.

Osalejatel palutakse enne kursust tutvuda kirjandusega, mis on toodud siin.

Läbiviija
Professor Virginia Braun, School of Psychology, The University of AucklandProfessor Virginia Braun on kvalitatiivse uurimistöö ekspert ja Aucklandi Ülikooli (Uus-Meremaa) psühholoogiaprofessor. Ta on rahvusvaheliselt tuntud refleksiivse temaatilise analüüsi kaasloojana koos Victoria Clarke’iga ning oma mõjuka panuse poolest kvalitatiivse metodoloogia, soo- ja seksuaalsusuuringute ning kriitilise psühholoogia valdkondadesse. Tema töid kasutatakse laialdaselt sotsiaalteadustes, terviseuuringutes ja haridusteaduses.

NB! Kursuse kohad on täis ning võimalik on registreerida vaid ootelisti SIIN.

Osalejate piirarv on 25. Osalejad väljastpoolt Tallinnat võivad taotleda majutust (vaata lähemalt registreerimisvormist).

Küsimuste korral palume pöörduda Eva Valdna (eva.valdna@tlu.ee) poole.

Eesti doktorikooli sotsiaalteaduste haru.

Suvekool "Valgusaktiveeritavad materjalid uudsetes rakendustes"
2026-07-06 11:00 - 2026-07-09 16:00
📍 Tartu Ülikooli füüsika instituut (Ostwaldi 1, Tartu) ja Tartu Ülikooli molekulaar- ja rakubioloogia instituut (Riia 23, Tartu)

Suvekool toimub inglise keeles.

Maht: 1EAP

Suvekool sisaldab sessioone, mis keskenduvad fotokatalüütiliste materjalide sünteesile, iseloomustamisele ja tõhususe hindamisele ning nende rakendustele fotogalvaanikas. Suvekooli viimasel päeval toimuvad loengud ja praktilised harjutused osalejate enesearengu toetamiseks. Kõik osalejad peavad saatma lühikese kokkuvõtte oma uurimisvaldkonnast või huvialast. Viimasel päeval on oodatud kõigi osalejate lühiesitlused nende uurimisteemal (täpsem info jagatakse pärast registreerimist).

Formaat: loengud, individuaalsed ülesanded, ettekanded

Õpiväljundid:

põhjalikud teadmised valgusaktiveeritavate materjalide sünteesist, iseloomustamisest ja rakendustest

esinemisoskuste arendamine

karjääriarengunägemuse kujundamine

Registreeri SIIN. Registreerimise tähtaeg on 31. märts 2026.Osalejate piirarv on 30. Osavõtjad valitakse registreermise järjekorra alusel.

Küsimuste korral palume pöörduda:

Leonid Dolgov, leonid.dolgov@ut.ee

Angela Ivask, angela.ivask@ut.ee

Eesti doktorikooli loodusteaduste ja põllumajandusteaduste haru.

Avalikud loengud “Doktoriõppest teadlaseks: karjääri kujundamine väljaspool väitekirja” ja “Ülevaateid pediaatrilise õenduse teadusuuringutest”
2026-06-18 10:00 - 12:00
📍 Puusepa 1a 3054 ja Zoomis

Loengud toimuvad inglise keeles.Osalema on oodatud kõik huvilised kõikidest valdkondadest.

FormaatSeminar viiakse läbi kahe külalisõppejõu poolt. Toimuvad avatud mini loengud ja arutelu.

„Doktoriõppest teadlaseks: karjääri kujundamine väljaspool väitekirja“Loeng kirjeldab mõneti käänulist ja elulist teekonda doktoriõpingutest teadlaskarjääri kujundamiseni. Jagan oma isiklikku lugu, mis ei olnud ette planeeritud, vaid kujunes samm-sammult ühe võimaluse viimisest järgmiseni. Selle käigus on minu teadushuvi pidevalt laienenud – alustades enneaegsete imikute rinnaga toitmisest ning laienedes järk-järgult kogu emadushooldusele, sealhulgas rasedusele ja sünnitusele, samuti rasvumisega seotud stigmale. See on olnud protsess, kus olen järginud oma huvisid, jäänud avatuks uutele võimalustele ja õppinud käigu pealt. Selle loengu kaudu loodan innustada arutelu teadlaskarjääri ja karjääriarengu teemadel õendusteaduses.

„Ülevaateid pediaatrilise õenduse teadusuuringutest“Pediaatrilise õenduse teadusuuringud on üha enam keskendunud erinevate sekkumiste arendamisele ja nende tõhususe hindamisele. Samas on jätkuvalt suur vajadus kvalitatiivsete uuringute järele, et mõista laste kogemusi. See loeng annab ülevaate pediaatrilise õenduse teadusuuringutest, keskendudes mittefarmakoloogilistele valu leevendamise meetoditele, perekesksele hooldusele ning looduspõhistele sekkumistele. Kuigi laste valu jääb endiselt sageli alaravituks, arendatakse üha enam uusi digitaalseid lahendusi valu käsitlemise toetamiseks. Samuti on oluline arvestada vanemate vaatenurkadega, kuna need võivad pakkuda tervishoiutöötajate omadest erinevaid ja väärtuslikke teadmisi.

LäbiviijadHanna-Kaisa Niela-Vilén, PhD, ämmaemandÕendusteaduse osakond, arstiteaduskondTuru Ülikool, Soome

Tarja Pölkki, PhD, õendusteaduse professorTerviseteaduste ja -tehnoloogia uurimisüksusOulu Ülikool, Soome

Küsimuste korral palume pöörduda Merle Seera-Erstu (merle.seera-erstu@ut.ee) poole.

Eesti doktorikooli arsti- ja terviseteadused, veterinaaria haru.

SLiM töötuba - Evolutsiooniliste simulatsioonide modelleerimine
2026-06-15 09:00 - 2026-06-19 17:00
📍Tartu Ülikooli raamatukogu (W. Struve 1, Tartu)

Üritus toimub inglise keeles.

Mis on SLiM? SLiM on võimas tarkvarapakett individuaalipõhiste, geneetiliselt täpsete evolutsioonisimulatsioonide läbiviimiseks. See on paindlik, skriptitav ja kiire, pakkudes interaktiivset graafilist modelleerimiskeskkonda, mis teeb sellest ideaalse tööriista väga erinevate evolutsioonistsenaariumide uurimiseks.

Milleks saan SLiM-i kasutada? SLiM võimaldab edasisuunalisi geneetilisi simulatsioone, modelleerides üksikorganisme ja nende genoomi ajas alates algseisundist. Seda saab kasutada näiteks:

Spetsiifiliste (ja suvaliselt keerukate) demograafiliste stsenaariumide (nt pudelikaelad, populatsiooni kasv, valik) korral eeldatavate genoomsete mustrite uurimiseks.

Neutraalsete simulatsioonide läbiviimiseks nullmudelite loomiseks.

Simuleeritud andmete genereerimiseks masinõppe klassifikaatorite treenimiseks, et eristada erinevaid demograafilisi stsenaariume, kui neid rakendatakse pärisandmetele.

…ja palju muud!

Töötoa ülesehitus: See viiepäevane töötuba käsitleb peamisi teemasid SLiM-i käsiraamatust — alustades sissejuhatusest SLiM-i ja selle skriptimiskeelde Eidosse ning liikudes edasi keerukamate teemadeni.

Põhisisu mahub nelja päeva sisse, viies päev on avatud modelleerimisajaks, kus osalejad saavad töötada oma projektidega.

Töötuba viib läbi Ben Haller, PhD (Cornelli Ülikool). Üldine töötoa info: https://benhaller.com/workshops/workshops_attendees.htmlTöötoa sisu: https://benhaller.com/workshops/workshops_overview.html

Registreeru SIIN.Maksimum osalejate arv on 30. Osalejad valitakse registreerumise järjekorra alusel.

Organisers

J. Rodrigo Flores E. – rodrigo.flores@ut.ee

Signi Ereline – signe.ereline@ut.ee

Ajai K. Pathak – ajai.kumar.pathak@ut.ee

Mait Metspalu – mait.metspalu@ut.ee

Ben Haller – bhaller@mac.com

Küsimuste korral palume pöörduda Jose Rodrigo Flores (rodrigo.flores@ut.ee) poole.

Eesti doktorikooli loodusteaduste ja põllumajandusteaduste haru.

Doktorantide suvekool 2026
2026-06-10 10:00 - 2026-06-11 17:00
📍 Meresuu Spa & Hotel,Aia 48a, Narva-Jõesuu 29023

Suvekool toimub inglise keeles.

Suvekool pakub eelkõige majandusteaduse ja ärijuhtimise, aga ka riigiteaduste, õigusteaduse ning avaliku halduse doktorantidele suurepäraseid võimalusi saada tagasisidet oma teadusprojektidele, parandada oma esitlus- ja uurimisoskusi ning luua akadeemilisi kontakte kohalike teadlaste ja ekspertidega. Majandusteaduse ja ärijuhtimise valdkonna doktoritöödega seotud artiklid konkureerivad Eesti Majandusteaduse Seltsi poolt välja antavale Vello Venseli preemiale.

Doktoriõppe suvekooli eesmärk on arendada doktorantide esinemis- ja uurimisoskusi ning tõhustada sise-, interdistsiplinaarset ja rahvusvahelist teaduskoostööd.

Suvekool pakub erinevaid töövorme: doktorantide artiklite sessioonid, posterisessioon, külalisloengud konkreetsetel teemadel, töötoad jne.

Peaesinejad

Jan Fidrmuc (Lille’i Ülikool): „Hariduse mitterahaline tulu“

Laur Kanger (Tartu Ülikool, Sussexi Ülikool): „Jätkusuutlikkuse kriis: kas peame teadust ja tehnoloogiat ümber hindama “

Niina Nummela (Turu Ülikool, Tartu Ülikool): „Segameetoditega uurimistöö“

Palun registreeru ja laadi artikkel/postri kokkuvõte pdf-failina) üles siin.

Täismahus artikli või postri kokkuvõtte esitamise tähtaeg: 8. mai 2026

Esitatud ettekande/posteri kokkuvõtte vastuvõtmisest teatamine: 15. mai 2026

Üritusele registreerimise tähtaeg: 20. mai 2026.

Artikli või postri lõpliku versiooni esitamise tähtaeg: 27. mai 2026. Palun laadi lõplik artikkel/valmis poster pdf-failina üles siia.

Küsimuste korral palume pöörduda Jaan Masso poole, +372 737 6395, jaan.masso@ut.ee.

Eesti doktorikooli sotsiaalteaduste haru.

Intensiivseminar „Lähilugemise meetodid ja praktikad kirjanduses, filmis, visuaalkultuuris“
2026-06-10 00:00 - 2026-06-11 23:59
📍 Paide SPA hotell/ Wittensteini Tegevusmuuseum

Seminar toimub inglise keeles. Oodatud on humanitaarteaduste ja kunstide haru doktorandid (kirjandus, film, visuaalkultuur).

Maht: 1 EAP

Intensiivne arutelupõhine seminar kirjandusteoste, filmide ja teiste visuaalkultuuri teoste lähilugemisest, kus lähilugemist mõistetakse kui dialoogi teoreetiliste mõistete ja empiiriliste materjalide vahel, mis kujundab uurija individuaalset kirjutamis- ja uurimisstiili. Seminari eesmärk on ühine refleksioon, temaatiliste kokkupuutepunktide kaardistamine ning akadeemiliste sidemete kujundamine mitteametlikus õhkkonnas.

Formaat

Kahepäevane väikeses rühmas toimuv seminar: osalejad tutvustavad lühidalt oma uurimisteemat ja metodoloogilisi väljakutseid; vanemkolleegid ja kaasosalejad juhivad struktureeritud arutelusid ning jagavad erinevaid lähenemisviise, loenguid ei toimu. Osalejad sõnastavad oma projektide metodoloogilise raamistuse, saavad sihipärast tagasisidet nii kaasosalejatelt kui ka vanemkolleegidelt teooria ja materjali sidumise kohta ning täpsustavad oma plaani metodoloogiliste valikute lõimimiseks edasisse kirjutamisprotsessi.

Läbiviijad

Daniele Monticelli, Semiootika ja tõlkeuuringute professor, Tallinna Ülikool

Liina Lukas, Võrdleva kirjandusteaduse professor, Tartu Ülikool

Raili Marling, Anglistika professor, Tartu Ülikool

➤ Registreeru SIIN. Registreerimise tähtaeg on 31. mai 2026. Osalejate piirarv on 15.

Osalejate valik toimub uurimisteema asjakohasuse alusel (sobivus seminari teemaga), lühikese motivatsioonikirja põhjal (100–200 sõna) ning eesmärgiga tagada osalejate tasakaal institutsioonide (Tallinn/Tartu) ja valdkondade (kirjandus, film, visuaalkultuur) lõikes.

Küsimuste korral palume pöörduda Eva Kruuse (eva.kruuse@tlu.ee) poole.

Eesti doktorikooli humanitaarteaduste ja kunstide haru.

RUUM, TEHNOLOOGIA JA KESKKOND – INTERDISTSIPLINAARNE DIALOOG
2026-06-09 09:00 - 2026-06-11 17:00
📍Toosikannu Puhkekeskus

Konverents toimub inglise keeles.Konverentsi formaalne osa kestab 9:00-17:00 (viimasel päeval kell 16:00)

Konverents pakub platvormi uurimistööde esitlemiseks, interdistsiplinaarse dialoogi edendamiseks, võrgustike loomiseks ja laiemate väljakutsete aruteluks. Iga päev keskendub põhiteemale: ruum, tehnoloogia ja keskkond, hõlmates selliseid teemasid nagu linna- ja merealane planeerimine, tehisintellektil põhinevad süsteemid, säästev ehituse ja kliimatõhusus.

Registreeri SIIN. Registreerimise tähtaeg on 5. aprill 2026.

Teadustööd on võimalik konverentsil esitleda kahel viisil: suuline ettekanne või posterettekanne. Abstraktide esitamise tähtaeg: 5. aprill 2026.

Doktorandid valitakse konverentsile nende esitatud abstraktide põhjal vastavalt sellele, kui hästi nende uurimisteema sobitub konverentsi teemaga. Doktorandid jaotatakse sessioonidesse vastavalt päevateemadele, mis on toodud konverentsi veebilehel.

Rohkem informatsiooni on konverentsi kodulehel: https://taltech.ee/en/events/conference-space-technology-and-environment-interdisciplinary-dialogue

Küsimuste korral palume pöörduda Helena Kuivjõgi (helena.kuivjogi@taltech.ee) või Tiina Hageni (tiina.hagen@taltech.ee) poole.

Eesti doktorikooli tehnika ja tehnoloogia haru.

Avalik loeng: Põletikunäitajad perifeersete arterite haiguse korral
2026-06-08 11:00 - 11:45
📍 L. Puusepa 8, Linkbergi nimeline auditoorium

Loeng toimub inglise keeles. Oodatud on doktorandid kõikidest valdkondadest.

Loeng on seotud doktorant Kadri Eeriku doktoritöö teemaga, käsitledes biomarkerite rolli perifeersete arterite haiguse kliinilises käsitluses.

Perifeersete arterite haigus on pahaloomulise vaskulaarse fenotüübi väljendus. Neil haigetel esineb mitmeid kordi sagedamini tõsiseid südame- ja veresoonkonna haiguste tüsistusi võrreldes teiste ateroskleroosihaigetega. Haiguse progresseerumine võib viia alajäseme amputatsioonini, mis on elukvaliteeti laastav ja ühiskonnale tervikuna suur sotsiaalmajanduslik koormus. Seetõttu on vajalikud teadusuuringud, mis selgitaksid täpsemalt haiguse patogeneesi, et seeläbi leida uusi prognostilisi biomarkereid ja täppisravi sihtmärke.

➤ Läbiviija: Skåne Ülikoolihaigla (Rootsi) professor Anders Gottsäter.

Küsimuste korral palume pöörduda Kaia Linkbergi (kaia.linkberg@ut.ee, tel 7318238) poole.

Eesti doktorikooli arsti- ja terviseteadused, veterinaaria haru.

Linna-maa suhete metodoloogiline käsitlus: analüüsiüksuste ümbermõtestamine
2026-06-08 00:00 - 2026-06-10 23:59
📍 Tartu

Üritus toimub inglise keeles.

See doktoriõppe seminar – mida korraldab esti doktorikooli humanitaarteaduste ja kunstide haru – keskendub metodoloogilistele ja kategoriseerimisprobleemidele, millega seisavad silmitsi paljud doktorandid (eriti, kuid mitte ainult, humanitaarteadustes). Seminar käsitleb interdistsiplinaarsest vaatenurgast keelemaastiku uurimise (linguistic landscaping) ja linna tõlkimise meetodeid, tuginedes tõlketeaduse, sotsiolingvistika ja kultuuridevahelise kommunikatsiooni valdkondlikule pädevusele.

Osalejaid julgustatakse aktiivselt kaasa töötama ning kriitiliselt reflekteerima ruumiliste, keeleliste ja kultuuriliste kategooriate üle, näiteks praktilise keelemaastiku uurimise harjutuse kaudu Tartus. Seminarile on oodatud doktoritööd, mis ei käsitle üksnes linnu või maapiirkondi, vaid ka uurimused, kus ruumilisi kategooriaid kasutatakse metafoorselt või analüütiliselt (nt keskuse ja perifeeria dünaamika meedias, diskursuses või kultuuritootmises).

Läbiviijad

Federico Italiano (University La Sapienza, Rome)

Diana Roig Sanz (Open University of Catalonia, Barcelona)

Luc van Doorslaer (Translation Studies, UT)

Irmak Mertens (Translation Studies and Semiotics, UT)

Triin Todesk (Estonian and General Linguistics, UT)

Anastassia Zabrodskaja (Baltic Film, Media and Arts School, TLU)

Kara D. Brown (Eesti ja üldkeeleteaduse instituut, TÜ)

NB! Registreerumine on lõppenud.

Küsimuste korral palume pöörduda Luc van Doorslaer’i (luc.vandoorslaer@ut.ee) või Anne-Mari Abroi (anne-mari.abroi@ut.ee) poole.

Vaata ürituse programmi allolevas failis.

PhD research seminar 2026 Urban-Rural Nexus_programLaadi alla

Eesti doktorikooli humanitaarteaduste ja kunstide haru.

Mobile Tartu doktorikursus „Liikumisandmete analüüs sotsiaal- ja keskkonnauuringutes“
2026-06-07 00:00 - 2026-06-10 23:59
📍 Tartus

Üritus toimub inglise keeles.

Maht: 2 EAP

Kursus on integreeritud Mobile Tartu konverentsiga ning koosneb doktorantidele suunatud töötubadest ning Mobile Tartu konverentsi programmist. Kõik kursusel osalejad esinevad Mobile Tartu konverentsil kas suulise või posterettekandega.

Kursus keskendub liikumisandmete analüüsile sotsiaal- ja keskkonnauuringutes, tuues kokku ruumianalüüsi, andmeteaduse ja transpordiuuringute kaasaegsed meetodid. Kursuse raames vaadeldakse, kuidas kujuneb inimeste liikumine ruumis ning kuidas seda mõjutavad ehitatud keskkond ja transpordivõrgud aga ka kuidas mõjutab uurimistulemusi andmete kogumise ja töötlemise viisid. Erinevate töötubade kaudu käsitletakse nii jalakäijate liikumise modelleerimist linnas, ühistranspordi ligipääsetavuse ja tegeliku kasutuse vahekorda, mobiilpositsioneerimise andmeid kui ka lähte-sihtkoha maatriksite teisendamist marsruudivõrkudeks ja liiklusmahtudeks. Neid teemasid ühendab läbivalt küsimus, kuidas ruumilised struktuurid, andmed ja meetodid koos kujundavad meie arusaama keskkonnast, milles me liigume. Kursuse lõpuks on osalejatel nii praktilised oskused liikumisandmete töötlemiseks ja ruumianalüüsiks kui ka parem arusaam sellest, kuidas neid meetodeid vastutustundlikult ja kriitiliselt rakendada teadustöös ja planeerimispraktikas.

Õpiväljundid
Kursuse läbinud üliõpilane

tunneb erinevaid mobiilsete suurandmete allikaid;

kirjeldab ja selgitab mobiilsete suurandmete rolli liikuvusuuringutes (sh teaduses erasektoris ja linnaplaneerimises);

suudab kasutada ja rakendada mõnda mobiilsete suurandmete analüüsimeetodit;

on saanud rühmas töötamise kogemuse ning arendanud enda ajaplaneerimise ja koostöö oskusi;

on arendanud oma teadustöö tulemuste avaliku esituse oskuseid.

Täpsem info kursuse kohta leiab siit.

Töötubade põhijuhendajad:

Prof Andres Sevtsuk, MIT

Prof Robin Lovelace, University of Leeds,

Prof Francisco Rowe, University of Liverpool

Kaasprof Anto Aasa, Tartu Ülikool

Mobile Tartu konverentsi peaesinejad:

Prof Kay Axhausen

Prof Mimi Sheller

Kaasprof Tiina Rinne

Abstraktide esitamise tähtaeg on 31. jaanuar 2026, lisainfot leiab kodulehelt: https://mobiletartu.ut.ee/call-for-papers/

NB! Abstrakti esitamine on kohustuslik tasuta osalemiseks Eesti doktorikooli raames.

Registreerimise tähtaeg on kursusel osalejatele 31. märts 2026. Lisainfot leiab kodulehelt, Eesti doktorikooli liikmetele on osalus tasuta, aga kohtade arv on piiratud: https://mobiletartu.ut.ee/registration-and-payment/

Kursuse programmijuht: Anto Aasa, anto.aasa@ut.eeMobile Tartu korraldusmeeskond: mobiletartu@ut.ee

Eesti doktorikooli loodusteaduste ja põllumajandusteaduste haru.

Akadeemilise kirjutamise sari: Teadusartikli täiustamine struktureeritud kirjutamisrühma abil
2026-06-04 14:00 - 15:30
📍 Kohapealne töötuba Tartus (täpne asukoht saadetakse osalejatele)

Üldinfo

Regulaarne vastastikuse tagasiside andmine ja saamine kirjutamisprotsessi jooksul aitab toetada heaolu ning tugevdada kirjutamiskogukonna tunnet kogu doktoriõppe vältel. Doktoritöö või teadusartikli kirjutamine võib sageli olla üksildane protsess, mistõttu pakub käesolev töötuba struktureeritud ja koostööl põhinevat tuge. Kontaktõppe vormis töötoas tutvustame Yallopi ja Leijeni vastastikuse tagasiside protsessi mudelit (Peer Feedback Process Model, PFP). Osalejad töötavad väikestes erialapõhistes rühmades ning soovi korral on võimalik osaleda koos juhendajaga.Töötoa käigus tutvustame teaduspõhist tööriistakomplekti, mis aitab anda ja vastu võtta sisukat tagasisidet oma käsiloleva teksti väikesele osale. Meetod on välja kujunenud doktorantidega töötamise kogemuse põhjal erinevates Eesti kõrgkoolides.

Ettevalmistus

Palume osalejatel kaasa võtta ühe lehekülje jagu oma pooleliolevast tekstist mistahes valmimisastmes – alates esialgsetest ideedest kuni valmis mustandini – ning mistahes akadeemilises žanris (nt teadusartikkel, konverentsi abstrakt vm), et seda rühmas ühiselt arutada ja tagasisidestada.

Läbiviijad

➤ Katarina Damčević on teadur ja akadeemiline koordinaator Leibnizi Ida- ja Kagu-Euroopa Uuringute Instituudis (IOS) Regensburgis Saksamaal. Tema uurimistöö keskendub vaenukõne ja vastuoluliste sümbolite semiootikale (post)konfliktiühiskondades, eeskätt Kagu-Euroopas. Koostöös Tartu Ülikooli akadeemilise väljendusoskuse keskusega (AVOK) toetab ta üliõpilasi kirjutamisretriitide, töötubade, kursuste ja koostööl põhinevate kirjutamisalgatuste kaudu.

➤ Roger Yallop on Tartu Ülikooli akadeemilise kirjutamise teadur. Ta on läbinud järeldoktorantuuri Ohio State’i Ülikoolis (USA) ning kaitsnud doktorikraadi üldkeeleteaduses. Tema uurimistöö keskendub akadeemiliste tekstide retoorilisele analüüsile ning ta on avaldanud teadustöid vastastikuse tagasiside protsessi kohta akadeemilises kirjutamises. Roger õpetab regulaarselt akadeemilist kirjutamist eri valdkondade doktorantidele.

Registreerumine ja lisainfo

Registreeri SIIN. Registreerumise tähtaeg on 29. mai 2026.Osalejate piirarv on 30. Osalejad valitakse registreerumise järjekorras.

Küsimuste korral palume pöörduda Hele-Riin Urmeti, hele-riin.urmet@ut.ee, poole,

Eesti doktorikooli ühisüritus. Koolitus on mõeldud kõikide valdkondade doktorantidele ja nende juhendajatele.

Kirjutamislaager haridusjuhtimise teemal
2026-06-02 18:30 - 2026-06-05 11:00
📍Koolimäe loomemaja, Lääne-Virumaa

Üritus toimub inglise keeles.

Üritusele on oodatud sotsiaalteaduste (kitsamalt haridusteaduste) haru doktorandid ja nende juhendajad.

Kirjutamislaagri fookuses on haridusjuhtimise uurimisteemad, sh kooliarendusprotsesside ja juhtimiskäsituste uuringud. Arutletakse arendusuuringute ja praktikute kaasamise üle uurimisprotsessi.

Kirjutamislaagrit veab TLÜ Haridusteaduste intituut eesotsas juhendajatega Eve Eisenschmidt (TLÜ haridusjuhtimise juhtivprofessor) ja Raisa Carpelan (TLÜ haridusjuhtimise külalisteadur, Helsingi Ülikool).

Doktorandile: Registreeri SIIN.

Juhendajale: Registreeri SIIN

Registreerimise tähtaeg on 20. mai 2026. Osalejate piirarv on 16. Eelistatud on haridusjuhtimise temaatikaga tegelevad doktorandid vastavalt registreerumise järjekorrale.

Eesti doktorikooli sotsiaalteaduste haru

Kursus "Statistilised meetodid epidemioloogias R tarkvara abil"
2026-06-01 10:00 - 2026-06-05 14:00
📍 Tartu ülikool, Delta õppehoone, Narva mnt 18, Tartu

Kursus toimub inglise keeles.

Kursusele on oodatud doktorandid ja teised teadustöötajad. Kursus on relevantne kõigile, kes vajavad oma töös statistilist andmeanalüüsi ja soovivad selleks kasutada R tarkvara, eelkõige biomeditsiini jt eluteaduste kontekstis.

Kursuse eesmärk on anda osalejatele baasteadmised ja oskused kaasaegseks statistiliseks andmeanalüüsiks epidemioloogia valdkonnas.

Teemad: R keel, keskkond ja andmestruktuurid, koondstatistikute tabelid, juhtkontrolluuringud ja logistiline regressioon, jälgimisuuringud (kohortuuringud) ja Poissoni regressioon, põhjuslike seoste analüüs, mudelite parametriseerimine, tulemuste graafiline esitamine, ajaskaalad, standardimine (SMR), pesastatud ja sobitatud juhtkontrolluuringud, elulemusandmete analüüs, mitme staadiumi mudelid.

Loe rohkem kursuse kohta siin.

Registreeri SIIN. Registreerimise tähtaeg on 1. aprill 2026.

Väljastpoolt Tartut tulijatele pakutakse ka majutust. Kui osutute valituks, siis andke majutusvajadusest teada meili teel anastassia.kolde@ut.ee.

Osalejatelt eeldatakse baasteadmisi ja kogemusi statistilisest andmeanalüüsist ja uuringute kavandamisest. Eelistatud on loodusteaduste ja biomeditsiiniliste erialade doktorandid. Vastuvõtuotsuse juures arvestatakse nii vajalike eelteadmiste olemasolu kui kursuse vajalikkust osaleja teadustöös.

Küsimuste korral palume pöörduda Anastassia Kolde poole, anastassia.kolde@ut.ee.

Eesti doktorikooli matemaatika, arvutiteaduse ja informaatika haru.

Doktorantide kirjutamislaager
2026-06-01 00:00 - 2026-06-04 23:59
📍 Kubija hotell-loodusspaa

Üritus toimub inglise keeles. Ürituse sihtrühmaks on ainult sotsiaalteaduste haru doktorandid.

Eesti doktorikooli sotsiaalteaduste haru kutsub doktorante kirjutamislaagrisse. Kirjutamislaagri eesmärk on pakkuda doktorantidele rahulikku ja keskendumist võimaldavat keskkonda, et keskenduda oma doktoritöö või teadusartikli kirjutamisele, saada oma tööle tagasisidet ning suhelda teiste doktorantidega.

Osalejatele on doktorikooli poolt tagatud majutus, toitlustus ja vajadusel transport Tartust või Tallinnast toimumiskohta ja tagasi. Transport toimub tellitud bussiga, ühistranspordipileteid või autosõitu isikliku autoga ei kompenseerita.

Kirjutamislaagrit korraldab Eesti doktorikooli sotsiaalteaduste harupartner Tartu Ülikool. Kirjutamislaagri juhendaja on Tartu Ülikooli kliinilise psühholoogia professor Kirsti Akkermann.

➤ Osalemiseks täida sooviavaldus, mis sisaldab ka lühikest motivatsioonikirja, miks soovid kirjutamislaagris osaleda ning kuidas aitab see kaasa Su doktoritöö valmimisele (eesmärgid ja tööplaan laagri ajaks). Kandideerida saab 21. mai keskööni.

Kirjutamislaagrisse võetakse vastu maksimaalselt 20 doktoranti, eelisjärjekorras võetakse vastu sotsiaalteaduste doktorandid, doktorandid, kes pole sel aastal veel kirjutamislaagris osalenud, ja doktorandid, kes saavad üritusel osaleda terve kirjutamislaagri vältel.

Küsimuste korral palume pöörduda Helena Saare (helena.saare@ut.ee) poole.

Tutvu sotsiaalteaduste doktorantide kirjutamislaagri ajakavaga:

Kirjutamislaager_Ajakava_Writing_Retreat_ScheduleLaadi alla

Eesti doktorikooli sotsiaalteaduste haru.

Kirjutamislaager
2026-06-01 00:00 - 2026-06-03 23:59
📍Laulasmaa (LaSpa)

Arsti- ja terviseteadused, veterinaaria haru doktorantidele ja nooremteaduritele suunatud kirjutamislaagris on võimalus paari päeva jooksul keskenduda oma doktoritöö või teadusartikli kirjutamisele.

Registreeru SIIN. Registreerimise tähtaeg on 15. mai 2026.

Osalejate valikul on eelistatud doktorandid, kes:

kuuluvad arsti- ja terviseteadused, veterinaaria harusse;

pole 2026 aasta jooksul veel kirjutamislaagris osalenud;

kes saavad osaleda kirjutamislaagris terve selle toimumise vältel.

Laagrisse oodatakse kokku kuni 10 doktoranti ja juhendajat. Osalejatele on Eesti Doktorikooli poolt majutus kaheks ööks ühekohalistes tubades ja toitlustus. Transpordi kirjutamislaagrisse ja tagasi peab osaleja ise tagama.

Ürituse kohta leiab rohkem infot SIIT.

Küsimuste korral palume pöörduda Greete Horni (greete.horn@tlu.ee) poole.

Eesti doktorikooli arsti- ja terviseteadused, veterinaaria haru.

Biotehnoloogia ja toiduteaduse ümbermõtestamine
2026-05-27 12:00 - 2026-05-28 16:00
📍Hindreku talu, Valgma küla, Järvamaa

Üritus toimub inglise keeles.

Üritusele on oodatud nii doktorandid kui ka juhendajad ning on peamiselt suunatud toidutehnoloogia ja biotehnoloogia valdkonnale.

Reimagining Biotech and Food Science on kahepäevane interaktiivne doktoriseminar, mille eesmärk on arendada doktorantide kujutlusvõimet, loovat mõtlemist ja innovaatilist mõtteviisi.

Osalejad tulevad Eesti erinevatest ülikoolidest, toetades seeläbi ülikoolidevahelist koostööd ning biotehnoloogia ja toiduteaduse arengusuundade kujunemist Eestis. Seminari tulemusena arendavad osalejad võimet mõelda väljaspool tavapäraseid akadeemilisi raame, genereerida innovaatilisi teadusideid ning siduda oma uurimistöö laiemate ühiskondlike mõjudega.

Töötuba viib läbi rahvusvaheline koolitaja Yoad Mick (IMAGYM) ning see ühendab praktilised harjutused, koostöö ja refleksiooni.

Yoad Mick – IMAGYM-i asutaja, rahvusvaheline keynote-esineja ja kujutlusvõime treener
Yoad Mick on IMAGYM meetodi looja – praktiline lähenemine, mis arendab proaktiivset kujutlusvõimet kui mõtteviisi innovatsiooni, koostöö ja muutuste juhtimiseks. Ta on teinud koostööd ülikoolide, kiirendite ja organisatsioonidega üle Euroopa, sh Aalto Ülikool, Helsingi Ülikool, Tallinna Tehnikaülikool, SSE Riga, Accenture ja SodaStream International.

Oma töö kaudu on Yoad koolitanud teadlasi, ettevõtjaid ja juhte nägema ebakindlust võimalusena, tugevdama koostööd ning looma tähenduslikku mõju läbi kujutlusvõime.

Registreeri SIIN. Registreerimise tähtaeg on 20. aprill 2026.

Maksimaalne osalejate arv on 20. Eelistatud on toidu ja biotehnoloogia suund, kuid kursus sobib ka teistele huvitatutele.

Küsimuste korral palume pöörduda Kristel Vene (Kristel.vene@taltech.ee; 5138547) poole.

Eesti doktorikooli loodus- ja põllumajandusteaduste haru.
